Kokett
Sympatisk, men svært klisjéridd og uhyre kokett «road movie» om tre Irak-soldater som av forskjellige årsaker er tilbake i USA. 
Spesielt McAdams gjør alt for mye ut av det i og for seg ubestridelige faktum at hun er veldig søt. 
«Overraskelsene» føles fint lite overraskende, og store strekk av filmen føles som en lettdramaversjon av «Planes, Trains And Automobiles» (1986) som aldri tør å bli verken morsom eller seriøs nok. 
Likevel ikke helt bortkastet tid, dette. 
MORTEN STÅLE NILSEN 
